ഐ.പി.എല്ലിന് അഫ്ഗാനിസ്ഥാനില് വിലക്ക് മുടി പ്രദര്ശിപ്പിക്കുന്നതും പെണ്കുട്ടികളുടെ നൃത്തവും പ്രശ്നമെന്ന് താലിബാന് കാബൂള് : അഫ്ഗാനിസ്താനിലെ ഐ.പി.എല് ആരാധകര്ക്ക് ഇനി നിരാശയുടെ ദിവസങ്ങള്. ഇന്ത്യന് പ്രീമിയര് ലീഗ് ക്രിക്കറ്റ് മത്സരങ്ങളുടെ സംപ്രേഷണം രാജ്യത്ത് നിരോധിച്ചിരിക്കുകയാണ് പുതിയ താലിബാന് ഭരണകൂടം. കോവിഡ് വ്യാപനം മൂലം ഇന്ത്യയില് നിന്നും യുഎയിലേക്കു മാറ്റിയ മത്സരങ്ങള്ക്ക് പിന്നാലെയാണ് താലിബാന് ഭരണകൂടത്തിന്റെ ഈ തീരുമാനം. പെണ്കുട്ടികളുടെ നൃത്തവും ഗ്യാലറിയില് അവര് മുടി പ്രദര്ശിപ്പിക്കുന്നതുമെല്ലാമാണ് പ്രശ്നമെന്ന് അഫ്ഗാന് ക്രിക്കറ്റ് ബോര്ഡ് മുന് മാനേജര് ഇബ്രാഹിം മുഹമ്മദ് ട്വീറ്റ് ചെയ്തു. ക്രിക്കറ്റ് ഉള്പ്പടെയുള്ള കായികയിനങ്ങളില് സ്ത്രീകള് പങ്കെടുക്കുന്നതിന് താലിബാന് വിലക്ക് ഏര്പ്പെടുത്തിയിരുന്നു. നേരത്തെ അഫ്ഗാനിസ്താന്റെ വനിതാ ക്രിക്കറ്റ് ടീമിനെതിരെ താലിബാന് ഭരണകൂടം രംഗത്തു വന്നിരുന്നു. ഇതിനെത്തുടര്ന്ന് ഓസ്ട്രേലിയന് ടീം അവരുടെ കന്നി അഫ്ഗാന് പര്യടനം ഉപേക്ഷിച്ചിരുന്നു. അഫ്ഗാന് താരങ്ങളായ റഷീദ് ഖാന്, മുഹമ്മദ് നബി, മുജീബുര് റഹ്മാന് തുടങ്ങിയവര് ഇത്തവണ ഐ.പി.എല്ലില് കളിക്കുന്നുണ്ട്. മൂന്നു താരങ്ങളും സണ് റൈസേഴ്സ് ഹൈദരാബാദ് ടീമംഗങ്ങളാണ്. Tags